Diari Oficial de la Generalitat Valenciana


Sumari del DOGV 9363, del 16-06-2022 (2022/5660)

CORRECCIÓ d'errades de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5660


Data del document
:   14-06-2022

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic

CORRECCIÓ d'errades de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria. [2022/5660]  
S'han advertit errors en els articles 1.3.b; 1.3.c; 1.4.a i b i 13 de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria (DOGV 9360, 13.06.2022), per la qual cosa pertoca corregir-los:  
  
En l'article 1.3.b, on diu:  
«Aprovar les resolucions de retenció del crèdit, autorització de la despesa, disposició del crèdit, reconeixement de l'obligació i proposta de pagament, de tots els capítols i programes de la conselleria, exclosos els capítols VIII i IX i la secció 19, sempre que no hagen sigut delegats en altres òrgans d'aquesta conselleria.»;  
Ha de dir:  
«Aprovar les resolucions de retenció del crèdit, autorització de la despesa, disposició del crèdit, reconeixement de l'obligació i proposta de pagament, de tots els capítols i programes de la conselleria, sempre que no hagen sigut delegats en altres òrgans d'aquesta conselleria.»  
  
  
En l'article 1.3.c, on diu:  
«Proposar el pagament de qualssevol altres obligacions competència de la conselleria, sempre que no hagen sigut delegats en altres òrgans d'aquesta conselleria.»;  
Ha de dir:  
«Proposar la inclusió d'obligacions de pagament amb càrrec al compartiment del Fons de Liquiditat Autonòmic del Fons de Finançament a Comunitats Autònomes i qualssevol altres obligacions de pagament competència de la conselleria, sempre que no hagen sigut delegats en altres òrgans d'aquesta conselleria.»  
  
En l'article 1.4, on diu:  
«4. En matèria de personal:  
a) La resolució de les convocatòries per a la provisió de llocs per lliure designació, d'acord amb l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
b) La proposta d'adscripció provisional a llocs de treball la forma de provisió dels quals siga la de lliure designació, de conformitat amb el que es disposa en l'article 105.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.»;  
Ha de dir:  
«4. En matèria de personal:  
a) La resolució de les convocatòries per a la provisió de llocs per lliure designació, conforme al que es disposa en la normativa vigent en matèria de funció pública.  
b) La proposta d'adscripció provisional a llocs de treball la forma de provisió dels quals siga la de lliure designació, conforme amb el que es disposa en la normativa vigent en matèria de funció pública.»  
  
En l'article 13, on diu:  
«Delegar en la persona titular de la direcció general competent en matèria de tributs i joc la competència per a dictar resolucions de les reclamacions economicoadministratives i dels recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel mateix titular de la direcció general competent en matèria de tributs i joc, així com la competència per a autoritzar el desistiment dels procediments judicials iniciats i l'aplanament enfront de les demandes formulades de contrari.»;  
  
Ha de dir:  
«Delegar en la persona titular de la direcció general competent en matèria de tributs i joc la competència per a resoldre els recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel titular de la direcció general competent en matèria de tributs i joc, així com la competència per a autoritzar el desistiment dels procediments judicials iniciats i l'aplanament a les demandes formulades de contrari.»  
  
  
València, 14 de juny de 2022.- El conseller d'Hisenda i Model Econòmic: Arcadi España Garcia.